b'\n_START_ARTICLE_\nVadi Halfa\n_START_SECTION_\nZgodovina\n_START_PARAGRAPH_\nArheolo\xc5\xa1ke najdbe ka\xc5\xbeejo, da je bila Vadi Halfa naseljena \xc5\xbee v prazgodovini.  Od Srednjega egip\xc4\x8danskega kraljestva do rimskega obdobja Egipta je bila na nasprotnem bregu Nila egip\xc4\x8danska kolonija Buhen.  _NEWLINE_Sodobna Vadi Halfa je bila z imenom Nubija ustanovljena v 19. stoletju kot pristani\xc5\xa1\xc4\x8de za parnike iz Asuana. Po tur\xc5\xa1ko-egip\xc4\x8danski osvojitvi je postala izhodi\xc5\xa1\xc4\x8de za vojne pohode proti jugu. V drugi polovici 19. stoletja je leta 1866 dobila telegrafsko povezavo z Egiptom in leta 1873  in 1877 do\xc5\xbeivela ponesre\xc4\x8dena poskusa gradnje \xc5\xbeelezni\xc5\xa1ke proge do Kerme.  Ko je bila proga kon\xc4\x8dno zgrajena, se je Vadi Halfa s parnikom preko pristani\xc5\xa1\xc4\x8da malo ju\xc5\xbeno od Asjuta povezala z egiptovskim \xc5\xbeelezni\xc5\xa1kim omre\xc5\xbejem._NEWLINE_Leta 1885 se je v Vadi Halfi zaradi britanske kolonialne vojne proti Sudau zpostavil vojni re\xc5\xbeim. Za\xc4\x8delo se je obdobje nemirov, ker so bili na meji pogosti konflikti. Leta 1889 je v mesto pri\xc5\xa1la vojska Abd al-Rahmana al-Mahdija, ki se je odpravljala v bitko pri Toski. Po njenem porazu je bil v Vadi Halfi nekaj \xc4\x8dasa glavni \xc5\xa1tab britanskih in egiptovskih \xc4\x8det pod poveljstvom lorda Kitchenerja, ki je posku\xc5\xa1ala poraziti vojsko samooklicanega mahdija Muhammada Ahmada, ki je vladal od leta 1895 do 1899. _NEWLINE_V letih 1911 do 1931 je bilo v mestu sredi\xc5\xa1\xc4\x8de za opazovanje gladine Nila, povezano s prvim  Asuanskim jezom med drugo svetovno vojno pa komunikacijsko sredi\xc5\xa1\xc4\x8de zavetni\xc5\xa1kih sil v Afriki. _NEWLINE_8. novembra 1959 je bila med Egiptom in Sudanom podpisana pogodba o gradnji novega Asuanskega jezu, ki je neposredni prizadela 52.000 prebivalcev Sudana, ki bi jih morali od leta 1960-1964 preseliti. V Vadi Halfi in tudi drugod po Sudanu so izbruhnile mno\xc5\xbei\xc4\x8dne demonstracije, zaradi katerih so v Vadi Halfi uvedli vojno zakonodajo. Leta 1964 je voda za jezom poplavila ve\xc4\x8dino stare Vadi Halfe, zato je v leta 1965 v mestu ostalo samo \xc5\xa1e 3.200 prebivalcev. V 70. letih 20. stoletja so mesto intenzivno raziskovali arheologi, da bi pred vodo re\xc5\xa1ili stare nubijske spomenike. Leta 2005 bi se v mestu morala za\xc4\x8deti graditi muzej in nubijska vas, vendar se to do zdaj \xc5\xa1e ni zgodilo.\n_START_SECTION_\nGospodarstvo\n_START_PARAGRAPH_\nZa lokalno gospodarstvo sta najpomembnej\xc5\xa1a kmetijstvo in tovarna za predelavo rib.'